
LĒMUMS

Ādažos, Ādažu novadā

2026. gada 24. septembrī







Nr. 389
Par grozījumiem Ādažu novada pašvaldības domes 2026. gada 28. maija lēmumā 
Nr. 198 “Par dalību Modernizācijas fonda konkursā MF-3 ar projektu “Siltumnīcefekta gāzu emisiju samazināšana un energoefektivitātes uzlabošana pašvaldības administrācijas ēkās”” 
Ādažu novada pašvaldības dome 2026. gada 28. maijā pieņēma lēmumu Nr. 198 “Par dalību Modernizācijas fonda konkursā MF-3 ar projektu “Siltumnīcefekta gāzu emisiju samazināšana un energoefektivitātes uzlabošana pašvaldības administrācijas ēkās”” (turpmāk – Lēmums), ar kuru konceptuāli atbalstīja Ādažu novada pašvaldības aģentūras “Carnikavas komunālserviss” (turpmāk – Aģentūra) dalību projektu konkursā “Siltumnīcefekta gāzu emisiju samazināšana un energoefektivitātes uzlabošana pašvaldības administrācijas ēkās” (turpmāk – Projekts).

Projekta kopējās izmaksas noteiktas līdz 81 000 euro, tai skaitā Modernizācijas fonda finansējums līdz 64 800 euro un pašvaldības finansējums līdz 16 200 euro. Aģentūrai noteikts uzdevums organizēt Projekta pieteikuma izstrādi un iesniegšanu, kā arī Projekta apstiprināšanas gadījumā koordinēt Projekta īstenošanu, savukārt pašvaldības domes priekšsēdētājam – parakstīt ar Projekta pieteikuma izstrādi un īstenošanu saistītos dokumentus.
Lēmumā noteikts, ka Projekta mērķis ir siltumnīcefekta gāzu emisiju samazināšana un energoefektivitātes uzlabošana Ādažu novada pašvaldības ēkās: Gaujas ielā 16, Ādažos, Attekas ielā 39, Ādažos, Stacijas ielā 5, Carnikavā, Garā ielā, 20 Carnikavā. Projekta ietvaros plānots iegādāties un uzstādīt atjaunīgo energoresursu (AER) iekārtas (saules paneļus), veikt inženiersistēmu atjaunošanu.”.

Projekta iesniegšanas un vērtēšanas procesā tika konstatēts, ka ēka Gaujas ielā 16, Ādažos, neatbilst konkursa kritērijiem, tādēļ tā netiek iekļauta apstiprinātajā Projekta risinājumā. Projekta ietvaros paredzēts iegādāties un uzstādīt saules paneļu un akumulatoru sistēmas pašvaldības ēkās Attekas ielā 39, Ādažos, Stacijas ielā 5 un Garajā ielā 20, Carnikavā.
Ar SIA “Vides investīciju fonds” 2026. gada 4. septembra lēmumu Nr. MF-3/56 “Par projekta “Saules paneļu un akumulatoru sistēmu iegāde un uzstādīšana Attekas ielā 39, Ādažos, Stacijas ielā 5 un Garajā ielā 20, Carniakvā” iesnieguma (identifikācijas Nr. MF-3/56) apstiprināšanu” Projekts ir apstiprināts. Projekta kopējās attiecināmās izmaksas noteiktas 36 000 euro apmērā, tai skaitā Modernizācijas fonda finansējums līdz 28 800 euro, līdz ar to pašvaldības līdzfinansējums Projekta īstenošanai nepieciešams līdz 7200 euro. Projekta iesniedzējam 30 darbdienu laikā pēc lēmuma saņemšanas jānoslēdz projekta līgums ar SIA “Vides investīciju fonds”.
Ņemot vērā, ka Projekta līgumu paredzēts noslēgt Aģentūrai, nepieciešams precizēt Lēmumā noteikto Aģentūras uzdevumu un pašvaldības līdzfinansējuma nodrošināšanu, kā arī precizēt ar Projekta īstenošanu saistīto dokumentu parakstīšanas kārtību.
Pamatojoties uz Pašvaldību likuma 4. panta pirmās daļas 22. punktu, Ādažu novada pašvaldības domes 2022.gada 23.februāra saistošo noteikumu Nr. 17/2022 “Pašvaldības aģentūras "Carnikavas komunālserviss" nolikums” 7.9., 8.3. un 10. punktu, Ādažu novada pašvaldības dome
NOLEMJ:

1. Izdarīt Ādažu novada pašvaldības domes 2026. gada 28. maija lēmumā Nr. 198 “Par dalību Modernizācijas fonda konkursā MF-3 ar projektu “Siltumnīcefekta gāzu emisiju samazināšana un energoefektivitātes uzlabošana pašvaldības administrācijas ēkās” šādus grozījumus: 

1.1. Izteikt Lēmuma 3. punktu šādā redakcijā.
“3. Projekta īstenošanai nepieciešamo pašvaldības līdzfinansējumu līdz 7200 euro paredzēt pašvaldības aģentūras “Carnikavas komunālserviss” 2027. gada budžetā.”
1.2. Izteikt Lēmuma 5. punktu šādā redakcijā:
“5. Pašvaldības aģentūrai “Carnikavas komunālserviss” līdz 31.05.2026. organizēt Projekta pieteikuma izstrādi un iesniegšanu SIA “Vides investīciju fonds”, Projekta apstiprināšanas gadījumā koordinēt tā īstenošanu un parakstīt ar Projekta pieteikuma izstrādi un īstenošanu saistītos dokumentus.”

2. Svītrot Lēmuma 6. punktu.

3. Pašvaldības izpilddirektora vietniecei veikt lēmuma izpildes kontroli. 
Pašvaldības domes priekšsēdētājs






G.Miglāns 

